เพื่อไทย ขอบคุณคะแนนเสียงบริสุทธิ์ เลือกตั้งซ่อมกำแพงเพชร
อนุสรณ์ โฆษกเพื่อไทย ขอบคุณทุกคะแนนเสียงบริสุทธิ์ เลือกผู้สมัครพรรคเพื่อไทย ในการเลือกตั้งซ่อมกำแพงเพชร อ้าง คนด่าทั้งประเทศ แต่กลับได้คะแนนมากกว่า เป็นข้อกังขาวันที่ 24 ก.พ. นายอนุสรณ์ เอี่ยมสะอาด โฆษกพรรคเพื่อไทย กล่าวถึงผลการเลือกตั้งซ่อม ส.ส.เขต 2 จังหวัดกำแพงเพชร ว่า พรรคเพื่อไทย ขอขอบพระคุณทุกคะแนนเสียงอันบริสุทธิ์ที่ได้มอบให้กับผู้สมัครพรรคเพื่อไทย ในการเลือกตั้งซ่อมจังหวัดกำแพงเพชร ถือเป็นชัยชนะของประชาชน ที่ได้ทำให้คนไทยทั้งประเทศรู้ว่า มีประชาชนเห็นต่างและแสดงตัวยืนตรงข้ามรัฐบาลจำนวนมาก ประชาชนตั้งใจเลือกผู้สมัครของพรรคฝ่ายค้าน เพื่อเป็นการส่งเสียงดังๆ ว่า ประชาชนเดือดร้อนและจะไม่ทนอีกต่อไป ตั้งใจเลือกพรรคเพื่อไทยให้ไปทวงสัญญา นโยบายที่รัฐบาลหาเสียงและแถลงนโยบายไว้ แต่ไม่สามารถทำได้ การเลือกตั้งเป็นช่องทางหนึ่งที่ได้ให้ประชาชนแสดงความรู้สึกและประเมินรัฐบาล แทบทุกโพลสะท้อนว่า ประชาชนเบื่อหน่ายสิ้นหวัง รัฐบาลแก้วิกฤติเศรษฐกิจไม่ได้ ก่อนเลือกตั้งพรรคพลังประชารัฐ มั่นใจมากว่าจะชนะพรรคเพื่อไทยเป็นจำนวนมาก แต่ผลคะแนนที่ออกมาห่างกันไม่มาก พรรคเพื่อไทย กลับมีคะแนนเพิ่มมากขึ้น จากการเลือกตั้งทั่วไป เมื่อวันที่ 24 มีนาคม 2562 พิสูจน์ชัดว่า ประชาชนเอือมระอา เบื่อหน่ายรัฐบาลพลังประชารัฐและระบอบประยุทธ์มากแค่ไหน พรรคพลังประชารัฐ อย่าฉวยโอกาสตีกินว่า ประชาชนพึงพอใจผลงานรัฐบาล เลยไม่คิดจะปรับปรุงการทำงานให้ดีขึ้น ถ้าโมเดล ไม่ต้องหาเสียง ไม่ต้องปราศรัยย่อย ไม่ต้องนำเสนอนโยบาย ไม่ต้องขายพรรค ไม่กล้าขึ้นรูปคู่ พล.อ.ประยุทธ์ จันทร์โอชา นายกรัฐมนตรี และ รมว.กลาโหม กลัวคนจะรู้ว่า เป็นผู้สมัครจากพรรคอะไร ถึงวันเลือกตั้งค่อยใช้วิธีบริหารจัดการแบบพิเศษ แล้วสามารถมีผลคะแนนที่ดีได้ โมเดลการหาเสียงอาจเปลี่ยนไป ในสนามนี้ผู้สมัครของพรรคเพื่อไทย ขอสงวนสิทธิ์ ในการที่จะร้องให้มีการตรวจสอบการเลือกตั้ง ที่อาจไม่สุจริตและเที่ยงธรรมต่อไป พรรคเพื่อไทย หัวใจคือประชาชน เชื่อมั่นในพลังบริสุทธิ์ของประชาชน การเดินเข้าหาและฟังเสียงประชาชน ทำให้ได้ผลคะแนนที่ใสสะอาด บริสุทธิ์ ทุกคะแนนคือความภาคภูมิใจที่ได้ยืนหยัดเคียงข้างพี่น้องประชาชน ส่วนพรรคที่ได้คะแนนมากกว่า รู้ดีว่าลุ้นเหนื่อยแค่ไหน กว่าจะผ่านพรรคการเมืองฝ่ายประชาธิปไตยของประชาชนคนด่าทั้งประเทศ แต่ได้คะแนนมากกว่า เต็มไปด้วยข้อกังขา ทั้งการใช้อำนาจรัฐ การข่มขู่คุกคามทุกรูปแบบ การใช้วิธีพิเศษในการได้มาซึ่งคะแนนเสียง ลงทุนทำขนาดนั้น ผลต่างแค่นี้ ถือว่าแพ้ประชาชน นายอนุสรณ์ กล่าว
อนุสรณ์ โฆษกเพื่อไทย ขอบคุณทุกคะแนนเสียงบริสุทธิ์ เลือกผู้สมัครพรรคเพื่อไทย ในการเลือกตั้งซ่อมกำแพงเพชร อ้าง คนด่าทั้งประเทศ แต่กลับได้คะแนนมากกว่า เป็นข้อกังขา 
เพื่อไทย,เลือกตั้งซ่อมกำแพงเพชร,อนุสรณ์ เอี่ยมสะอาด,ขอบคุณคะแนนเสียงบริสุทธิ์,โฆษกเพื่อไทย,ระบอบประยุทธ์,ประยุทธ์ จันทร์โอชา,ข่าวทั่วไป